
RAPORT 

asupra proiectului de Lege privind declararea 

ca abrogate a unor acte normative. 

În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată cu dezbaterea în fond a proiectului de Lege privind declararea ca abrogate a unor acte normative, trimis cu adresa nr.225 din 10 iunie 1999, înregistrată sub nr.458/XVIII/11 din 10 iunie 1999. 



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi  au examinat proiectul de lege în şedinţa din 2 iulie 1999. 



În urma dezbaterilor, constatând că actele cuprinse în anexa la proiectul de lege, în raport cu prevederile Constituţiei României şi ale actelor normative adoptate ulterior aprobării acesteia, au devenit anacronice şi prezintă aspecte de contradictorialitate, membrii comisiei au hotărât, cu majoritate de voturi, să-l supună plenului Camerei Deputaţilor, spre dezbatere şi adoptare, în forma prezentată. 



 În raport de obiectul şi conţinutul său, ce vizează şi abrogarea unor legi organice, acest proiect de lege face parte din categoria legilor organice.  

